
	EELNÕU

	
	03.06.2026 nr 1-4/26/49

	
	

	TAPA VALLAVOLIKOGU
	

	MÄÄRUS
	




	Tapa

	

	

	Tapa Valla Gümnaasiumi põhimääruse muutmine 

	


	Määrus kehtestatakse kohaliku omavalitsuse korralduse seaduse § 35 lg 2, põhikooli- ja gümnaasiumiseaduse § 66 lõike 2 ning Tapa vallavolikogu 28.03.2018 määruse nr 12 ,,Tapa valla põhimäärus“ § 65 lg 2 ja § 67 lg 5 alusel: 

§ 1. Tapa Valla Gümnaasiumi põhimääruse muutmine 

Tapa Vallavolikogu 28.08.2025 määruses nr 66 „Tapa Valla Gümnaasiumi põhimäärus“ tehakse  järgmised muudatused:  

1) paragrahv 9 täiendatakse lõigetega 21, 22  ja 23  järgmises sõnastuses:  

(21) Kurti või kuulmislangusega õpilast õpetades võib peale eesti õppekeele kasutada eesti 
viipekeelt ja viibeldud eesti keelt. 
(22) Haridusliku erivajadusega õpilast õpetades võib peale eesti õppekeele või selle asemel 
kasutada muud keelt, kui kooliväline nõustamismeeskond on õpilasele tõhustatud toe või 
eritoe rakendamise soovitust andes leidnud, et eesti keeles õppimine ei ole õpilase arengu 
eripära tõttu jõukohane. 
(23) Muu emakeelega õpilast õpetades võib eestikeelsele õppele ülemineku perioodil kasutada vallavolikogu loal osaliselt muud keelt.

§ 2. Määruse jõustumine 

Määrus jõustub kolmandal päeval pärast Riigi Teatajas avaldamist.

	




	(allkirjastatud digitaalselt)

Maksim Butšenkov
vallavolikogu esimees










	Seletuskiri

	Tapa Vallavolikogu määruse eelnõu
„Tapa Valla Gümnaasiumi põhimääruse muutmine“ juurde

1. Sissejuhatus 
Eelnõu nimetus: Tapa Valla Gümnaasiumi põhimääruse muutmine 
Eelnõu koostaja: Kai Puhasmets, haridusspetsialist, kai.puhasmets@tapa.ee 
Seletuskirja eesmärk: Käesoleva seletuskirja eesmärk on põhjendada Tapa vallavolikogu 
eelnõu „Tapa Valla Gümnaasiumi põhimääruse muutmine“ vastuvõtmise vajadust ja selgitada eelnõu põhilahendusi. 

2. Määruse andmise vajadus ja õiguslik alus 
Määruse andmise vajadus: Määruse muutmine on vajalik, et viia Tapa Valla Gümnaasiumi põhimäärus kooskõlla kehtiva õigusega ning täpsustada õppekeele kasutamise põhimõtteid 
hariduslike erivajadustega ja muu kodukeelega õppijate õpetamisel. 

Muudatused võimaldavad paindlikumalt korraldada õpet vastavalt õppijate individuaalsetele vajadustele ning toetavad kaasava hariduse põhimõtteid ja eestikeelsele õppele üleminekut.
 
Õiguslik alus: Määrus kehtestatakse kohaliku omavalitsuse korralduse seaduse § 35 lõike 2, 
põhikooli- ja gümnaasiumiseaduse § 66 lõike 2, alusharidusseaduse § 16 lõike 2 ning Tapa 
vallavolikogu 28.03.2018 määruse nr 12 „Tapa valla põhimäärus“ § 65 lõike 2 ja § 67 lõike 5 
alusel.

Seos kehtiva õigusega: Määrusega muudetakse Tapa vallavolikogu 28.08.2025 määrust nr 66 
„Tapa Valla Gümnaasiumi põhimäärus“. 

3. Eelnõu sisu 
Eelnõuga tehakse järgmised peamised muudatused: 
1) täpsustatakse võimalus kasutada kurdi või kuulmislangusega õpilase õpetamisel eesti 
viipekeelt ja viibeldud eesti keelt; 
2) sätestatakse võimalus kasutada haridusliku erivajadusega õpilase õpetamisel peale eesti 
õppekeele või selle asemel muud keelt juhul, kui kooliväline nõustamismeeskond on seda 
soovitanud.
3) täpsustatakse võimalus muu emakeelega õpilaste osaliselt muus keeles õpetamise vallavolikogu loa alusel eestikeelsele õppele ülemineku perioodil.

Muudatuste eesmärk on tagada õppijatele nende vajadustest lähtuv õppekorraldus ning 
parandada hariduse kättesaadavust ja õppimise jõukohasust hariduslike erivajadustega 
õppijatele. 

4. Mõju 
Eelnõu mõju: muudatused võimaldavad paindlikumalt korraldada hariduslike erivajadustega 
õppijate õpet ning toetavad õppijatele sobivate õppevormide ja suhtlusvahendite kasutamist. 
Eelnõuga ei kaasne olulist mõju vallaeelarvele, halduskorraldusele ega adressaatide õigustele 
ja kohustustele. 

5. Rakendamine
Määruse rakendamiseks vajalikud tegevused: põhimääruse uue redaktsiooni avaldamine, vajadusel kooli sisekorralduslike dokumentide ja õppekorralduslike praktikate ajakohastamine.
 
Rakendamise eest vastutab: Tapa Vallavalitsus koostöös Tapa Valla Gümnaasiumiga. 

Seotud õigusaktide muutmise vajadus: ei. 

6. Jõustumine 
Määrus jõustub üldkorras. 

Jõustumisaja valiku põhjendus: määruse jõustumiseks ei ole vajalik ettevalmistav 
üleminekuaeg ning muudatused on võimalik rakendada üldises korras. 

7. Kooskõlastamine ja kaasamine 
Eelnõu kooskõlastati:  08.06.2026 kultuuri- ja hariduskomisjoni koosolekul, 11.06.2026 eelarve- ja arengukomisjoni koosolekul
Eelnõu esitatud arvamuse andmiseks Tapa Valla Gümnaasiumi hoolekogule augustiks ja õppenõukogule 
Esitatud märkused ja nendega arvestamine:  

